
Татарстанның Яшел Үзән районында "Майский" энергоүзәге эшли башлады. Ул Россиядә кече энергетиканың иң эре объекты. Объектны башлатып җибәрү тантанасында ТР Президенты Рөстәм Миңнеханов катнашты. Шулай ук, вакыйгада вице-премьер - ТР авыл хуҗалыгы һәм азык-төлек министры Марат Әхмәтов, ТР экология һәм табигый байлыклар министры Артём Сидоров һәм башка рәсми затлар катнашты.

"Майский" энергоүзәге "Майский" комбинаты янында урнашкан. Биредә 6 Deutz TCG 2032V16 җайланмасы урнаштырылган. Аларның гомуми куәте 23,5 МВт тәшкил итә. Сәгатенә 24 Гкал җылы чыгарыла.

Объектның инвесторы - дәүләтнеке булмаган "Благосостояние" пенсия фонды. Төзелеш 2010 елның июлендә башланган иде, ә бүген үзәк эшли башлады.

Рөстәм Миңнеханов энергоүзәкне карап чыкканнан соң объектны башлатып җибәрү тантанасында катнашты. "Майский" - Россиянең иң заманча үзәкләренең берсе", - диде ул.
Татарстанда өр-яңа "Майский" энергоүзәге эшли башлады